सीटी ग्रुप और बॉडी टैंपल ने करवाया किड्स फैशन शो
ब्रायना फर्स्ट, बनी मिस टीन
सीटी ग्रुप ऑफ इन्स्टीट्यूशन्स और बॉडी टैंपल की ओर से किड्स फैशन शो इंडिया टीन मॉडल करवाया गया। 0-3, 4-9 और 10-15 उम्र के 70 बच्चों ने हिस्सा लिया था। बच्चों ने रैंप पर अपनी प्रतिभा दिखाई। इसके बाद बॉडी टैंपल की ओर से डांस प्रस्तुत किया। फैशन डिजाइनर निखिल बस्सन, बॉडी टैंपल के प्रतीक बजाज और अभिमन्यु बजाज निर्णायक मंडल में थे। प्रतीक बजाज ने कहा कि प्रतियोगिता के विजेताओं को इंडियाज टीन मॉडल- 2016 के कैलेंडर में लांच किया जाएगा। साथ ही इन्हें ब्रांडेड कपड़ों के शूट में हिस्सा लेने का मौका मिलेगा। सीटी ग्रुप की को-चेयरपर्सन परमिंदर कौर चन्नी ने प्रतियोगिता में हिस्सा लेने वाले बच्चों की सराहना की। 0-3 साल के वर्ग में लड़कों में हिमांक और लड़कियों में ब्रॉयना ने पहला स्थान हासिल किया। अदिति और मार्य ने दूसरा, ग्राहिल और अर्याना साहनी ने तीसरा स्थान हासिल किया।
4-9 साल के वर्ग में लड़कों में अनंत और लड़कियों में कनिका ने पहला, प्रतेश और सीरत ने दूसरा, आर्यमण और रुहानी ने तीसरा स्थान हासिल किया। 10-15 साल के वर्ग में लड़कों में अंश और लड़कियों में लावण्या ने पहला स्थान हासिल किया, जबकि कुणाल और अर्शाया ने दूसरा स्थान हासिल किया। इसी वर्ग में प्रथम और जानवी ने तीसरा स्थान हासिल किया।
विजेता बच्चों को इंडियाज टीन मॉडल- 2016 के कैलेंडर में लांच किया जाएगा।
kas_Deva bho_Deva hin_Deva hin_Deva hin_Deva